**ПРИЛОЖЕНИЕ № 1**

**ТЕХНИЧЕСКА СПЕЦИФИКАЦИЯ**

1. **ОПИСАНИЕ НА НАСТОЯЩАТА ОБЩЕСТВЕНА ПОРЪЧКА**

Предмет на настоящото публично състезание е "Реконструкция и рехабилитация на улица „Тунджа”, с.Старо Оряхово"

Одобрения инвестиционен проект за строежа е във фаза „Работен проект“, включващ следните части:

- Част: “Пътна”;

- Част: „Геодезия“;

- Част: „Пожарна безопасност“;

- Част: „План за безопасност и здраве“;

- Част: „Временна организация на движенето“;

- Част: „План за управление на отпадъците“

1. **МЯСТО И СРОК ЗА ИЗПЪЛНЕНИЕ НА ПОРЪЧКАТА**

Мястото за изпълнение на обществената поръчка е на територията на Община Долни чифлик, гр. Долни чифлик и с. Старо Оряхово.

Срокът за изпълнение на строително - монтажните работи, включени в настоящата поръчка - до 90 календарни дни (съгласно техническо предложение), започва да тече от датата на подписване на Протокол за откриване на строителна площадка и определяне на строителна линия и ниво за строежа (Приложение № 2а към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството), и приключва със съставянето на Констативен акт за установяване годността за приемане на строежа (Приложение №15 към чл. 7, ал. 3, т. 15 от Наредба № 3 от 31 юли 2003 г. за съставяне на актове и протоколи по време на строителството).

1. **ИНФОРМАЦИЯ И ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА**

Предметът на настоящата обществена поръчка предвижда извършване на строително монтажни работи /СМР/, обхващащи реконструкция и рехабилитация на улица „Тунджа”, с.Старо Оряхово, съответстващи на инвестиционния проект.

Общата дължина на предвидената за реконструкция улична мрежа е 537.00 м.

Количествата на необходимите строително-монтажни работи, както предвидените съоръжения са посочени в количествените сметки към настоящата документация за обществена поръчка.

**3.1. Цели**

Целта на проекта е подобряване и възстановяване на транспортно-експлоатационните качества и носимоспособността на настилката, с оглед осигуряване условия за безопасност на движението и добро отводняване на улиците и околните пространства. Подмяна и повдигане на съществуващите бордюри. Възстановяване и направа на нови тротоари. Осигуряване на достъпна среда.

**3.2. Обхват**

Улиците попадащи в обхвата на строително - монтажните работи за изпълнение на реконструкция на улица „Тунджа”, с. Старо Оряхово. Улицата е вътрешно квартална, която в настоящия проект започва от км 0+000 от кръстовището с Републикански път Е 87 (9) и завършва на км 0+536.13.

**3.3. Съществуващо положение**

Настилката на улицата **“Тунджа”, с. Старо Оряхово** е в много лошо състояние.

Като цяло настилката няма необходимата равност. Съществуващият габарит на пътното платно е 5.50м. Улицата се намира в терен с не голям надлъжен профил. Съществуващата ситуация е в прави и четири криви. Съществуващите напречни наклони в права варират и на места липсват.

Отводняването на улицата е гравитационно. Има съществуващи бетонови бордюри. Няма съществуващи дъждоприемни шахти.

На места има лоша съществуваща тротоарна настилка от двете страни на уличното платно.

**3.4. Технологично решение съгласно проекта**

Рехабилитацията на уличната мрежа се състои в:

Подмяна на съществуващите асфалтови пластове.

За ограничаване на уличното платно е предвидена подмяна на съществуващи бордюри, а на местата с липсващи – полагането на нови бордюри 18/25/50см.

Изграждане на тротоари с мин. ширина 1,5-2,25м и зелени площи, отделени помежду си с градински бордюри 8/16/50.

Разгледани са и заустванията с пресичащите улици, като за тях е предвидено асфалтиране и полагане на бордюри.

При всички възможни места на кръстовищата, съгласно Наредбата за изграждане на общодостъпна среда (Наредба №4 от 1 юли 2009г. За проектиране, изпълнение и поддържане на строежите в съответствие с изискванията за достъпна среда за населението, включително за хора с увреждания), бордюрите се понижават, което може да се види на съответния детайл в част „Пътна”. Също така според Наредбата и общоприетите изисквания за достъпност на хората с увреждания, паралелно с понижението на бордюрите се скосяват и тротоарите, като се поставят ивици с тактилни плочи така, както е показано по детайл към разглеждания проект.

Пред входовете, с оглед на натоварванията от МПС, е заложено да се изградят подсилени настилки.

Отводняването на улиците се запазва и ще се реализира по гравитачен път, чрез напречните и надлъжните наклони.

Чрез рехабилитацията ще се подобрят техникоексплоатационните характеристики на улиците и прилежащите им територии.

1. **ОСНОВНИ ИЗИСКВАНИЯ ПО ВРЕМЕ НА СТРОИТЕЛСТВОТО**
* Предвидените за изпълнение СМР са съгласно изискванията на чл. 169, ал. 1 от ЗУТ и на работния проект.
* Документирането се осъществява съгласно Наредба 3/31.07.2003г., за съставяне на актове и протоколи по време на строителството и чрез протоколи за извършени СМР, в които се отразяват видовете работи, количества и единични цени.
* Преди да започне строителството техническият персонал и работниците трябва да бъдат запознати с приложимите правила и норми на работи при извършване на различните строително-монтажни дейности.
* В строежите да се влагат само строителни продукти в съответствие на съществените изисквания към строежите и да имат оценка на съответствието съгласно Закона за техническите изисквания към продуктите и Наредбата за съществени изисквания и оценяване на продуктите. Влаганите материали и изделия трябва да отговорят по вид, тип и качество на изискванията на проекта и на съответните стандартизационни документи.
* Не се допуска използването на материали и изделия без сертификат за качество и с неизвестна технология за приложението им.
* Извършването на строителството следва да се съгласува със съответните органи на Община Долни чифлик и КАТ за безконфликтна организация на движението по време на строителството съгласно Наредба 3/16.08.2010 г. “За временната организация и безопасност на движението при извършване на строителни и монтажни работи по пътищата и улиците”.
* Изпълнителят е длъжен преди започване на строителството и по време на извършаване на строителството да вземе необходимите мерки за осигуряване на безопасността, хигиената на труда и пожарната безопасност при извършване на всички СМР.
* В случай на установена в хода на работата необходимост от съществени отклонения от одобрените технически инвестиционни проекти или при настъпване на обстоятелства, водещи до невъзможност да се спазят проектните или авторските предписания, Изпълнителят на договорасвоевременно писмено уведомява Възложителя и лицата, изпълняващи авторски и строителен надзор, за преценка и предприемане изискуемите процедурни действия по чл. 154, ал. 2, т. 5, 7 и 8 от ЗУТ, като не пристъпва към осъществяване на непредписани по този ред СМР или в нарушение на Закона за авторското право и сродните му права. След произнасяне по компетентност на отделните участници в инвестиционния процес, Възложителят взема решение по целесъобразност за предприемане на действия по чл. 175 или по чл. 154 от ЗУТ при строго спазване на съответните разпоредби, както следва:
* Не се допускат съществени отклонения по чл. 154, ал. 2, т. 1, 3, 4 и 6 (т. 2 е неприложима) от ЗУТ - нарушаване предвижданията на действащия подробен устройствен план (ПУП); несъвместими с предназначението на територията; нарушаване на строителните правила и нормативи, техническите, технологичните, санитарно-хигиенните, екологичните и противопожарните изисквания, нарушаване предвижданията на проекта, като се променя предназначението на обекти, отнемат се или се изменят съществено общи части на строежа или инвестиционното намерение се променя за етапно изграждане при условията на чл. 152, ал. 2;
* Съществените отклонения по чл. 154, ал. 2, т. 5, 7 и 8 от ЗУТ се допускат само по искане на Възложителя въз основа на одобрените промени в техническите инвестиционни проекти със заповед на одобряващия орган за допълване на издаденото разрешение за строеж;
* Несъществени отклонения по смисъла на чл. 154, ал. 3 от ЗУТ се допускат след съгласуване с водещия проектант на обекта и с одобрение на Възложителя.
* Всички промени и отклонения не попадащи в гореописаните хипотези ще се считат за нарушение от страна на строителя и са за негова сметка.
1. **ИЗИСКВАНИЯ КЪМ МАТЕРИАЛИТЕ**

За съблюдаване качеството на влаганите материали и изпълняваните СМР, Строителят следи и носи отговорност, чрез назначеното лице за отговорник по качеството в строителството. За съблюдаване на пълния обем от предписаните в одобрения проект мерки за безопасни условия на труд, Строителят следи и носи отговорност чрез назначено лице за координатор по безопасност и здраве.

В строежа да се влагат само строителни продукти, които осигуряват изпълнението на съществените изисквания към строежите и да са с оценено съответствие, съгласно изискванията на Закона за техническите изисквания към продуктите, съответно на Наредбата за съществените изисквания към строежите и оценяване съответствието на строителните продукти и изискванията на Възложителя, посочени в настоящата документация.

При изпълнение на строително - монтажните работи трябва да се влагат строителни продукти, които отговарят на предписанията на инвестиционния проект, изискванията на Възложителя, условията на договора за обществената поръчка, разпоредбите на действащата нормативна уредба, които са предварително съгласувани и одобрени от авторския надзор и от Възложителя.

Всички, влагани при извършването на СМР, строителни продукти трябва да отговарят на БДС EN или еквивалент или, ако са от внос, да бъдат одобрени за ползване на територията на Република България и да са с качество, отговарящо на гаранционните условия.

Изпълнителят по договора носи цялата отговорност по охрана на строителния обект и материалите, съоръженията и оборудването, които са вложени или съхранявани от него до получаване на Разрешение за ползване.

1. **ТРАНСПОРТ, НАТОВАРВАНЕ, РАЗТОВАРВАНЕ И СЪХРАНЕНИЕ НА ОБОРУДВАНЕ И МАТЕРИАЛИ**

При товарене, разтоварване и пренасяне на оборудване и материали се спазват следните общи изисквания:

* Операциите се извършват под ръководството на ръководителя на съответната дейност;
* Работещите стоят на разстояние не по-малко от 1 m от края на платформата на возилото;
* Операцията се изпълнява при спряно и осигурено против самопридвижване возило;
* Преди започване на операцията ръководителят на работата и водачът на превозното средство/строителната техника задължително проверяват изправността на повдигателните механизми и стационирането на превозните средства;

Преди повдигането на оборудването всички работници се отстраняват на безопасно разстояние, а самата операция повдигане и хоризонтално преместване се извършва под ръководство на лицето, назначено да организира тези дейности на строителната площадка.

Строителната фирма - изпълнител е длъжна да осигури безопасно изпълнение на работите по работните места, които трябва да бъдат обезопасени с необходимите предпазни устройства и приспособления.

Строителните машини, механизация, инструменти и инвентар трябва да съответстват на характера на извършваната работа и да се пускат за работа само, когато са приведени в пълна изправност от правоспособни лица.

* товаренето, транспортирането, разтоварването, монтажът и демонтажът на строителните машини се извършват под ръководството на определено от строителя лице при взети мерки за безопасност;
* опасните зони около строителните машини се означават в съответствие с инструкциите за експлоатация;
* машините за извършване на земни работи се допускат до работа по терени с наклон не по - голям от предвидения в инструкцията за експлоатация;
* строителните машини и транспортни средства се допускат до работа в близост до електропроводи, когато е на разстояние не по - малко от 1,5 м от най - външната линия на електропровода;

Всяко МПС преди да се пусне в действие трябва да бъде подложено на технически преглед.

Всички задължителни и предупредителни знаци при излизане на улиците да се спазват стриктно и водачите на МПС да са запознати персонално със създадената организация.

Изпълнителят по договора е отговорен за дейностите по транспортиране, товарене, разтоварване и съхранение на материалите, които ще се вложат в строителството на обекта. Изпълнителят е отговорен за полагането и изпитването на материалите съгласно съответните български стандарти, предписанията на производителя/доставчика и предписанията на проектанта.

##

## **ЕКИП ЗА УПРАВЛЕНИЕ НА СТРОИТЕЛСТВОТО**

## Минималният състав за ръководство на строежа, с който участникът в процедурата трябва да разполага, е съгласно действащата нормативна и законодателна база, а именно:

* ***Технически ръководител на обекта*** - съгласно чл. 163а ЗУТ;
* ***Експерт по ЗБУТ*** - съгласно Наредба № РД-07-2 om 16.12.2009 г.
* ***Експерт - контрол на качеството*** – съгласно чл. 15 ал.1, т.4 буква „б“ на Закон за Камара на строителите.
1. **МЕРКИ ЗА ПОЖАРНА БЕЗОПАСНОСТ ПО ВРЕМЕ НА ИЗПЪЛНЕНИЕТО НА ПРОЕКТА**

По време на извършване на строително-монтажните работи трябва да бъде създадена необходимата организация за изпълнение на изискванията на Раздел V “Пожарна безопасност” от **Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи**. Това е отразено в съответните части на проекта.

1. **МЕРКИ ЗА ОПАЗВАНЕ НА ОКОЛНАТА СРЕДА**

Изпълнителят на обекта е длъжен преди започване и по време на строително-монтажните работи да вземе необходимите мерки за опазване на околната среда. Забранява се безконтролното складиране, разпиляване и изоставяне на строителни материали и машини.

Особено опасни за околната среда и за здравето на хората са безконтролното разпиляване, изливане или палене на вредни за здравето или отровни материали – лакове, бои, битуми, лепила, масла, течни горива.

Съгласно българското законодателство снабдяването за нуждите на строителство с инертни материали, бетонови смеси и асфалтови смеси се осъществява само от предприятия, които притежават лиценз за извличането и производството им.

1. **БЕЗОПАСНОСТ НА ТРУДА И ЗДРАВОСЛОВНИ УСЛОВИЯ НА ТРУД**

Преди започване на строителството е необходимо да бъдат изпълнени следните дейности и мероприятия:

1. Техническото ръководство да се запознае с цялостния работен проект и специалните мерки по ТБТ.

2. Всички работници да бъдат предварително инструктирани и запознати с Правилника по ТБТ.

3. Всички подземни съоръжения (телефонни и ел.кабели, водопроводи, канали и др.) да се маркират върху терена. Изкопа в тези места да се изпълнява в присъствието на техническо лице, отговарящо за експлоатацията.

Основните изисквания, общи за всички видове строителни работи, които трябва да се знаят, са:

* забранява се допускането на външни лица на строителната площадка;
* сигнализация на опасните места на обекта;
* осигуряване на подходящи дрехи и предпазни средства;
* ръководителите, освен че трябва да спазват правилата за безопасност, трябва да следят за спазването им от подчинените си;
* всеки новопостъпил да започва работа след инструктаж;
* да се спазват от всички участници в строителството указанията, отразени в работния проект, свързани с технология на строителството;
* необходимо е задължително спазване на Правилника по техника на безопасност, съгласно вида на работата;
* да не се разхвърлят материали в безпорядък;
* вредните материали да се съхраняват в отдалечени, вентилирани помещения;
* избухливите вещества да се съхраняват, използват и отчитат съгласно правилника за контрол на взривовете;
* ръководството да вземе всички мерки за спазване на противопожарните инструкции.
1. **ДЕЙСТВИЯ, КОИТО СЛЕДВА ДА СЕ ИЗПЪЛНЯТ ОТ КАНДИДАТИТЕ ЗА УЧАСТИЕ В ОБЩЕСТВЕНАТА ПОРЪЧКА**

Участниците да са направили предварителен оглед на обекта и да са се запознали със специфичните условия за изпълнение на поръчката и техническия инвестиционен проект, което **декларират в предложението за изпълнение на поръчката**.

1. **ДЕЙСТВИЯ, КОИТО СЛЕДВА ДА СЕ ИЗПЪЛНЯТ ПРИ РЕАЛИЗАЦИЯ НА ОБЩЕСТВЕНАТА ПОРЪЧКА, СЪОБРАЗНО ПРЕДОСТАВЕНИЯ ОТ ВЪЗЛОЖИТЕЛЯ ОДОБРЕН ПРОЕКТ**

За успешната реализация на обекта следва да се спазят следните условия:

* Да се извършат предвидените в одобрения проект строително-монтажни работи след откриване на строителна площадка /чл. 157, ал.2, от ЗУТ/.
* По време на строителството стриктно да се спазват изискванията на чл. 74 и чл. 163, ал. (2) от ЗУТ.
* При нарушаване на настилката на съществуващите прилежащи улици и алеи, същите да се възстановят преди предаване на обекта.
* Да се организира временна база за разполагане на временни сгради/фургони, съоръжения и складиране на материали във връзка с организацията на строителния процес /чл. 54 от ЗУТ/, съгласно ПБЗ.
* Да се спазват геодезичните знаци /осови точки, репери и др./. Ако е неизбежно премахването на геодезичен знак, да се извърши прецизен репераж. Преди премахването на знака да се уведоми техническата служба на Общината за проверка на репеража и определяне на начина и срока за възстановяване на геодезичния знак.
* Да се опазват от повреди и се възстановяват съществуващите подземни и надземни проводи и съоръжения, трайни настилки и зелени площи.
* Изисквания за качество при изпълнение на предмета на поръчката: Извършените СМР да бъдат в съответствие с БДС, при спазване на действащите нормативни актове.
* Качеството на влаганите материали ще се доказва с прилагане на декларации за съответствието с указания за прилагане на български език, съставени от производителя или от неговия упълномощен представител и да отговарят на БДС (съгласно Наредба за съществените изисквания към строежите и оценяване съответствието на строителните продукти).
* Изпълнителят е длъжен сам и за своя сметка за срока на времетраене на договора да осигурява изискванията на Закона за здравословни и безопасни условия на труд /ЗЗБУТ/ и Наредба №2/2004 г. на МРРБ и МТСП за „Минимални и изисквания за безопасни условия на труд при изпълнение на строително-монтажни работи”.
* При евентуално наложили се промени по време на реализиране на проекта, незабавно да се уведомява Възложителя и да се изисква решение от проектанта по съответната проектна част.
* Некачествено извършените работи и некачествените материали и изделия ще се коригират и заменят за сметка на Изпълнителя.
* Изготвят се от съответните участници в строителството актове и протоколи съгласно „Наредба № 3 за съставяне на актове и протоколи по време на строителството”, 2003 г.
* Действително изпълнените СМР, включени в общата стойност на обекта се актуват съгласно остойностената количествена сметка на изпълнителя - част от офертата по проведената обществена поръчка.

Възложителят, чрез свои представители ще осъществява непрекъснат контрол по време на изпълнението на видовете СМР и ще прави рекламации за некачествено свършените работи.

**Забележка**: При евентуално посочване на определен сертификат, стандарт, марка, модел, изискване или друго подобно в настоящата спецификация, в инвестиционните проекти, част от нея, както и навсякъде другаде от документацията за настоящата процедура, следва да се има предвид, че е допустимо да се предложи еквивалент.